CELEX: 32014D0059
Language: hu
Date: 2014-02-05 00:00:00
Title: 2014/59/EU: A Bizottság határozata ( 2014. február 5. ) a kiskereskedelmi forgalomban kapható lézergyártmányokra vonatkozó európai szabványok által az általános termékbiztonságról szóló 2001/95/EK európai parlamenti és tanácsi irányelv szerint teljesítendő biztonsági előírásokról  EGT-vonatkozású szöveg

6.2.2014   
            
            
               HU
            
            
               Az Európai Unió Hivatalos Lapja
            
            
               L 36/20
            
         
      A BIZOTTSÁG HATÁROZATA
   
   (2014. február 5.)
   a kiskereskedelmi forgalomban kapható lézergyártmányokra vonatkozó európai szabványok által az általános termékbiztonságról szóló 2001/95/EK európai parlamenti és tanácsi irányelv szerint teljesítendő biztonsági előírásokról
   (EGT-vonatkozású szöveg)
   (2014/59/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 4. cikke (1) bekezdésének a) pontjára,
   mivel:
   
               (1)
            
            
               A 2001/95/EK irányelv által szabályozott azon termékeket, amelyek megfelelnek az említett irányelvnek megfelelően kialakított európai szabványok alapján meghatározott nemzeti szabványoknak, a vonatkozó szabványok által szabályozott kockázatok tekintetében eleve biztonságosnak kell tekinteni.
            
         
               (2)
            
            
               Az európai szabványokat azon biztonsági előírások alapján kell meghatározni, amelyek azt szándékolják biztosítani, hogy a nekik megfelelő termékek összhangban vannak a 2001/95/EK irányelv 3. cikkében foglalt általános biztonsági követelményekkel.
            
         
               (3)
            
            
               A lézergyártmányok, különösen a kézi, elemes, lézeres mutatópálcák, amelyek a szem- vagy bőrkárosítás kockázatát is magukban hordozhatják, széles körben hozzáférhetővé váltak a fogyasztók számára.
            
         
               (4)
            
            
               A lézergyártmányokra vonatkozó jelenlegi európai szabványok (EN 60825-1:2007 „Lézergyártmányok biztonsága – 1. rész: Berendezések osztályozása és a rájuk vonatkozó követelmények”) értelmében meg kell vizsgálni a lézergyártmányokból fakadó veszélyt, a lézergyártmányokon fel kell tüntetni a megfelelő figyelmeztető címkéket, továbbá olyan felhasználói útmutatót kell csatolni hozzájuk, amelyen fel van tüntetve minden releváns biztonsági információ. Ugyanakkor a szabványok betartása nem feltétlenül jelent biztosítékot arra, hogy egy lézergyártmány fogyasztói felhasználás szempontjából biztonságos.
            
         
               (5)
            
            
               Széles körű az egyetértés abban, hogy a (4) preambulumbekezdésben említett szabvánnyal létrehozott osztályozás szerinti 1, 1M, 2 és 2M osztályba tartozó lézergyártmányok a fogyasztóra nézve biztonságosnak tekinthetők (az 1M és a 2M osztályba tartozó gyártmányok esetében azzal a feltétellel, hogy a lézersugárzásnak történő expozíció nem optikai látóeszközökkel történik). Ez azonban nem igaz más lézerosztályokba tartozó gyártmányokra.
            
         
               (6)
            
            
               Az európai szabványokat úgy célszerű kialakítani, hogy ne hátráltassák a műszaki innovációt. Ezért nem indokolt, hogy egy, a kiskereskedelmi forgalomban kapható lézergyártmányokra vonatkozó szabvány valamely termékre teljes tilalmat vezessen be, figyelembe véve ugyanakkor, hogy a fogyasztók egészségének és biztonságának magas szintű védelmével összeegyeztethetetlen bármilyen – akár visszafordítható, akár visszafordíthatatlan – szemkárosodás vagy nem szándékolt bőrkárosodás.
            
         
               (7)
            
            
               Meg kell határozni ezért, hogy milyen biztonsági előírásoknak kell megfelelniük a kiskereskedelmi forgalomban kapható lézergyártmányoknak, hogy ezt követően kérelmet lehessen benyújtani az európai szabványügyi testületek számára egy új európai szabvány elkészítésére vagy a jelenlegi európai szabvány módosítására.
            
         
               (8)
            
            
               Az e határozatban előírt intézkedések összhangban vannak az általános termékbiztonságról szóló irányelv bizottságának a véleményével,
            
         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazásában:
   1.   „kiskereskedelmi forgalomban kapható lézergyártmány”: minden olyan termék vagy részegységek olyan együttese, amelyet:
   2.   „kiskereskedelmi forgalomban kapható, gyermekek számára vonzó lézergyártmány”: olyan lézergyártmány, amely(nek):
   3.   „szem- vagy bőrkárosítás”: a lézersugárzásnak tulajdonítható minden olyan hatás, amely káros a szem vagy a bőr szerkezetére vagy működésére, akár visszafordítható, akár visszafordíthatatlan hatásról van szó.
   2. cikk
   Biztonsági előírások
   A kiskereskedelmi forgalomban kapható lézergyártmányokra vonatkozó európai szabványok által teljesítendő biztonsági előírások a 2001/95/EK irányelv szerint a következők:
   
               1.
            
            
               a kiskereskedelmi forgalomban kapható, gyermekek számára vonzó lézergyártmányok semmilyen felhasználási körülmények között nem okozhatnak szem- vagy bőrkárosodást a lézersugárzásnak történő, az adott felhasználási körülmények között előforduló expozíció esetén, ideértve az optikai látóeszközök általi szándékos, tartós expozíciót is;
            
         
               2.
            
            
               a kiskereskedelmi forgalomban kapható, minden más lézergyártmány nem okozhat szemkárosodást vagy nem szándékolt bőrkárosodást a lézersugárzásnak történő, a szokásos vagy az ésszerűen előrelátható felhasználási körülmények között előforduló expozíció esetén, ideértve a rövid, véletlenszerű vagy a nem szándékos expozíciót is; a kiskereskedelmi forgalomban kapható lézergyártmányok okozta szándékolt bőrkárosodásnak összeegyeztethetőnek kell lennie a fogyasztók egészségének és biztonságának magas szintű védelmével;
            
         
               3.
            
            
               az 1. és a 2. pontban foglaltak teljesülését műszaki eszközökkel kell elérni;
            
         
               4.
            
            
               a 2. pont előírásainak megfelelő termékek esetében, amennyiben a 2. pontban foglaltaktól eltérő felhasználási feltételek között olyan lézersugárzásnak való kitettség léphet fel, amely szem- vagy bőrkárosodással járhat, a termékeket megfelelő figyelmeztető címkével kell ellátni, és felhasználói útmutatót kell csatolni hozzájuk, amelyen minden releváns biztonsági információ fel van tüntetve.
            
         3. cikk
   Hatálybalépés
   Ez a határozat az Európai Unió Hivatalos Lapjában való kihirdetését követő napon lép hatályba.
   
      Kelt Brüsszelben, 2014. február 5-én.
      
         
            a Bizottság részéről
         
         
            az elnök
         
         José Manuel BARROSO
         
      
   
   
      (1)  HL L 11., 2002.1.15., 4. o.